*Artikulu hau Sarria Arabako herriari buruzkoa da; beste esanahietarako, ikus «Sarria (argipena)».*
**Sarria** Arabako iparraldean dagoen herri bat da, Zuiako Kuadrillan kokatua. Gainera, Zuiako udalerria eratzen duten herrietariko bat da, Murgiaren ipar-mendebaldean dagoena.

2007ko urtarrilaren 1eko erroldan, Sarriak 310 biztanle zituen.

Izena
-----

Euskarak inguru horretan izandako eragin sakonaren erakusgarri, gaztelaniaz ere herriaren izenak hiru silaba ditu eta *i* letra da azentu nagusia daramana.

*Sarria* izenaren bukaerako *-a* hori artikulua da. Beraz, *Bizkaia* izenaren antzera deklinatzekoa dugu: *Sarria, Sarrian, Sarriaren...* baina *Sarriko, Sarritik, Sarrira...*

Demografia eta biztanleria
--------------------------

Sarriko biztanleria| 2000 | 2001 | 2002 | 2003 | 2004 | 2005 | 2006 | 2007 |
| --- | --- | --- | --- | --- | --- | --- | --- |
| 294 | 287 | 289 | 287 | 308 | 321 | 305 | 310 |

Inguru naturala
---------------

Gorbeiako Parke Naturalaren hegoaldean dagoen sarrera nagusia da herria, bai eta Gorbeia, Usategieta edo Odoriaga mendietara igotzeko abiapuntuak ere.

Bestela, Baias ibaiak mendi aldean jaio ondoren herria zeharkatzen du.

Jaiak
-----

San Lorentzoren omenezko jai nagusiaz gain, Gabon Bideko Taldea izeneko kalejira Eguberriko arratsaldean antolatzen dute Sarriko herritarrek duela hogeita hamar urte baino gehiago, eta gaur egun milaka bisitari erakarri ohi dituzte.

Garraioa
--------

Araba Bus sareko  lineak zerbitzua ematen dio herri honi:


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |
| --- |
|  **Araba Bus** |

|  |  |  |  |
| --- | --- | --- | --- |
|  **Zerbitzua**  |  **Hasiera**  |  **Ibilbidea**  |  **Amaiera** ⁠ |
| **14** | Gasteiz(geltokia) | Zaitegi • Murgia • Sarria • Murgia (Paularrak) • Ametzaga • Beluntza (Soleta) | Izarra |

 |

Gainera, Eskualdeko Garraioa sareak linea bat ditu herrian:


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |
| --- |
|  **Eskualdeko Garraioa** |

|  |  |  |  |
| --- | --- | --- | --- |
|  **Zerbitzua**  |  **Hasiera**  |  **Ibilbidea**  |  **Amaiera** ⁠ |
| **5** | UrduñaIzarraMurgiaGopegi | Urduña (suhiltzaileak) • Apregindana • Untzaga • Uzkio Urkabustaiz • Oiardo • Goiuri • Beluntza • Ziorraga • Altube • Gillerna • Lukiano • Aperregi • Donamaikia • Jugo • Bitoriano • Zarate • Markia • Sarria • Olano • Letona • Zaitegi | UrduñaIzarraMurgiaGopegi |

 |

Ondarea
-------

Herriko parrokia San Lorentzo eliza da. Karobi zahar bat eta errota zaharra auzolanean berreskuratu dira, baita Sortzez Garbiaren baseliza sarrera. Baseliza hori 1590. urtean eraiki zen Pedro Ramírez Martínez de Sarria elizgizonaren aginduz. XVIII. mendeko erretaula barrokoa du, eta bertan kokatu zen XVII. mendeko Sortzez Garbi baten eskultura barrokoa, oso kalitate onekoa eta ziur aski Italiako tailer batean egin zena.

Erreferentziak
--------------

1. 1 2  Euskaltzaindia: Zuia toponimoa, Euskal Onomastikaren Datutegia.
2. ↑   **(Gaztelaniaz)**  *Guía de Monumentos Abierto por un día - Murgia-Gopegi.*  Ermitaraba / El Correo, 4-5 or..

Kanpo estekak
-------------

* Sarria, Zuiako Udalaren webgunean

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3473717
* Commonscat Multimedia: Sarría

---

 |

* Wd Datuak: Q3473717
* Commonscat Multimedia: Sarría


| Zuiako herriak |
| --- |
| Altube • Ametzaga • Aperregi • Bitoriano • Domaikia • Gillerna • Jugo • Lukiano • Markia • Murgia • Sarria • Zarate • Ziorraga |

|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |